Dr Giro del Trentino (dt. Trentino-Rundfahrt) isch en Etapperennen für Velorennfahrer in dr Trentino-Südtirol Region z Italie. S Renne findet Ändi April statt und het meistens vier Etappe. Wil e schweri Alpenetappe din isch, si e Hufe Fahrer derbi as Vorbereitig uf dr Giro d'Italia, wo bald derno chunnt. 1962 isch dr Giro del Trentino zum erste Mol usdrait worde. Aber scho zwei Johr druf het er nüme stattgfunde. Sit 1979 wird er jöhrlig gfahre und sit 2005 ghört er zur UCI Europe Tour und isch in d Kategorii 2.1 iigstueft.